RICHY รับลูกมาตรการ LTV ใหม่จัดแคมเปญ “ปรมาจารย์โปร” กระตุ้นยอดขาย
RICHY รับลูกมาตรการ LTV ใหม่จัดแคมเปญ "ปรมาจารย์โปร" กระตุ้นยอดขายโครงการ
RICHY รับลูกมาตรการ LTV ใหม่จัดแคมเปญ "ปรมาจารย์โปร" กระตุ้นยอดขายโครงการ
24 ม.ค. 2563

นางอาภา อรรถบูรณ์วงศ์ ประธานกรรมการบริหาร บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า บริษัทได้จัดแคมเปญเพื่อกระตุ้นยอดขายโครงการอสังหาริมทรัพย์ “ปรมาจารย์โปร” เพื่อขานรับมาตรการ LTV (Loan to value) ใหม่ของทางธนาคารแห่งประเทศไทย (ธปท.) พร้อมให้ส่วนลดสูงสุด 500,000 บาท กับที่อยู่อาศัยราคาไม่เกิน 10 ล้านบาท ซึ่งถือเป็นกลุ่มลูกค้าหลักของทางริชี่ เพื่อช่วยให้ลูกค้าที่ต้องการมีบ้านเป็นของตนเองได้รับประโยชน์มากขึ้น ตั้งแต่วันนี้ถึง 31 มีนาคม 2563
“จากการที่ ธปท. ปรับเพดานการให้สินเชื่อในบ้านหลังที่ 2 ให้วางดาวน์เพียงแค่ 10 % หากผ่อนบ้านหลังแรกมาแล้ว 2 ปีขึ้นไป หรือดาวน์เพียง 20 % หากผ่อนไม่ถึง 2 ปี ในบ้านที่ราคาต่ำกว่า 10 ล้านบาท นับเป็นการช่วยกระตุ้นเศรษฐกิจของผู้ประกอบการอสังหาริมทรัพย์ ซึ่งลูกค้าส่วนหนึ่งที่ต้องการคอนโดมิเนียมราคาไม่เกิน 10 ล้านบาท เป็นบ้านหลังที่ 2 เนื่องจากมีบ้านแนวราบอยู่แล้วแต่อยู่ห่างไกลสถานที่ทำงาน จึงมักจะซื้อไว้เพื่อคุณภาพชีวิตที่ดีขึ้น มิใช่เพื่อเกร็งกำไรเพียงอย่างเดียว”นางอาภา กล่าว
โครงการ RICHY ทั้ง 13 โครงการ ทั้งแนวสูงและแนวราบ เกาะติดสถานีรถไฟฟ้า อาทิ เดอะริช เพลินจิต-นานา, เดอะริช เอกมัย, เดอะริช ทริปเปิ้ลสเตชั่น @ศรีนครินทร์-พระราม 9, ริชพาร์ค @อินเตอร์เชนจ์เตาปูน เป็นต้น โดยมีราคาเริ่มต้น เพียง 1.99 ล้านบาท รับส่วนลดสูงสุด 500,000 บาท ฟรีค่าใช้จ่ายอีกหลายรายการ